Toshkent shahar adliya boshqarmasi tomonidan joriy yilning 9 aprelidan 2 mayiga qadar belgilangan grafik asosida poytaxtdagi barcha tumanlarda fuqarolarning o‘z yechimini topmagan muammolarini o‘rganish va hal etish yuzasidan sayyor qabullar hamda tarbiyasi og‘ir voyaga yetmagan shaxslar va ularning ota-onalari bilan uchrashuvlar o‘tkaziladi. Mazkur tadbirlarda Toshkent shahar Ichki ishlar bosh boshqarmasi, O‘zbekiston Yoshlar ittifoqi Toshkent shahar kengashi, har bir tumandagi mutasaddi idora rahbarlari, tajribali psixologlar ham ishtirok etishi rejalashtirilgan. Fuqarolarda o‘z yechimini topmagan masalalar yoki tarbiyasi og‘ir voyaga yetmagan shaxslar bilan bog‘liq muammolar bo‘lsa, tashkil etilayotgan sayyor qabul va uchrashuvlarda ishtirok etishlari mumkinligi bildiriladi.